पाएं अपने शहर की ताज़ा ख़बरें और फ्री ई-पेपरडाउनलोड करें
पिछले 1 माह से लगातार समझाइश के बाद भी शहर की सड़कों पर दिखाई देने वाली भीड़ को काबू करने के लिए अब पुलिस ने डंडा उठा लिया है। शनिवार को सड़क पर उतरी पुलिस ने बेवजह घूमने वाले लोगों सहित स्थाई रूप से ठेले खड़े कर दुकान लगाने वालों को डंडे मारकर भगा दिया।
इस दौरान पुलिस ने आखिरी बार अल्टीमेटम दे दिया। इसके बाद भी यदि लोग नहीं माने तो डंडे मारने के साथ ही संबंधित ऊपर जुर्माने की कार्रवाई भी की जाएगी। इतना ही नहीं बार-बार समझाने के बाद भी शहर की सड़कों पर निकलने वाले लोगों को सीधे जेल में बंद किया जाएगा। ताकि ईमानदारी से कोरोना कर्फ्यू का पालन करने वाले लोगों को संक्रमण के खतरे से बचाया जा सके।
ज्ञात रहे जिले में पिछले करीब 15 दिनों से कोरोना कर्फ्यू लागू कर दिया गया है। इस दौरान सिर्फ जरूरी सुविधाओं के लिए ही कुछ समय अवधि के लिए छूट प्रदान की गई है। लेकिन प्रशासनिक स्तर पर सख्ती नहीं होने के कारण लोग सामान्य दिनों की तरह ही बेखौफ शहर की सड़कों पर टहलते दिखाई देने लगे। इधर, पाबंदी के बाद भी इस शहर में लग रही भीड़ के कारण जिले में लगातार संक्रमण का खतरा बढ़ने लगा। इसे देखते हुए प्रशासन ने 1 सप्ताह और कोरोना कर्फ्यू को आगे बढ़ाते हुए अब इसका सख्ती से पालन कराने का निर्णय लिया है।
डंडा पड़ते ही ठेला लेकर भागे व्यापारी
प्रशासन के आदेश को हवा में उड़ा कर खुलेआम शहर में कारोबार करने वाले व्यापारियों पर सख्ती शुरू होते ही शनिवार को ठेला व्यापारियों ने दौड़ लगा दी। दोपहर करीब 12 बजे पुलिस का मार्च निकला। इसी दौरान पुलिस ने ठेला व्यापारियों को डंडा मारकर भगाना शुरू कर दिया। यह देख फल व सब्जी ठेला व्यापारी भाग खड़े हुए।
निर्धारित समय तक सब्जी बेचने की छूट
कोरोना कर्फ्यू के दौरान कलेक्टर एवं जिला दंडाधिकारी अभय वर्मा ने आदेश जारी करते हुए जरूरी सामग्रियों के तहत आम लोगों को सब्जी उपलब्ध कराने के लिए फेरी लगाकर दोपहर तक हाथ ठेला को घूमने की छूट दी थी। लेकिन आदेश के उलट ठेला व्यापारियों ने शहर के प्रमुख चौराहों पर स्थाई रूप से ठेले खड़े कर दुकान लगा ली। इधर, सब्जी की छूट को देख फल व्यापारियों ने भी अपने ठेले खड़े कर लिए। कोरोना कर्फ्यू के बाद भी दुकानों पर भीड़ लगी थी।
कोरोना कर्फ्य का सख्ती से पालन कराएंगे
कोरोना कर्फ्यू का अब पूरी सख्ती के साथ पालन कराया जाएगा। नियम तोड़ने वाले सब्जी व ठेला व्यापारी यदि अब भी नहीं माने तो उन्हें जेल भेजा जाएगा। बेवजह घर से निकालने वालों पर भी सख्ती से निपटा जाएगा।
रघुवंश सिंह भदौरिया, एसपी
चौराहों पर भी सख्ती: जिले में लगातार बढ़ते संक्रमण के खतरे को देख पुलिस ने अब शक्ति स लोगों को रोकना शुरू कर दिया। बकायदा इसके लिए शनिवार से शहर के सभी चौराहों पर पुलिस टीम खड़ी कर दी गई। तैनात जवानों को सख्ती से कोरोना कर्फ्यू का पालन कराने के निर्देश भी एसपी ने दे डाले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn